b'\n_START_ARTICLE_\nBela dama Devinska\n_START_SECTION_\nVsebina\n_START_PARAGRAPH_\nZa\xc4\x8detek ljubezni med Simerjem in Vido je bil pravlji\xc4\x8den. On priden in delaven mladeni\xc4\x8d, ki je zaradi smrti o\xc4\x8deta \xc5\xa1el pomagat ribi\xc4\x8dem; ona ubogljiva mladenka, ki pomaga doma na kmetiji. Od prvega sre\xc4\x8danja dalje sta hrepenela drug po drugem. Prelepo, da bi lahko trajalo: mednju pose\xc5\xbee gra\xc5\xa1\xc4\x8dak z devinskega gradu. Ne vzame si le pravice prve no\xc4\x8di, pa\xc4\x8d pa Vido obdr\xc5\xbei na svojem gradu in se z njo poro\xc4\x8di. A ker prava ljubezen ne pozna meja, se zaljubljenca sre\xc4\x8dujeta \xc5\xa1e naprej. V jami nad morjem se predajata prepovedani ljubezni._NEWLINE_V gradu ima Vida zaupnico Sofijo. Ta ji pomaga pri premagovanju ovir, da se lahko \xc5\xa1e naprej sre\xc4\x8duje s Simerjem. Pove ji, kje je skrivni izhod iz gradu. Ko Vida ugotovi, da je zanosila, se odpove ljubezni. S te\xc5\xbekim srcem se poslovi od Simerja, a ker se prava ljubezni nikoli ne kon\xc4\x8da, njuno slovo ni dokon\xc4\x8dno. V nadaljevanju smo bralci seznanjeni z uboji iz zased, ma\xc5\xa1\xc4\x8devanjem, ljubosumnostjo ..._NEWLINE_V epilogu izvemo, kaj se dogaja po tragi\xc4\x8dni usodi zaljubljencev. Kako osebe, ki so imele rade Vido in Simerja, prav zaradi njiju \xc5\xa1e naprej ohranjajo vero v brezmejno ljubezen.'